ELŐTERJESZTÉS

***„Litér Község Önkormányzata, Országos Mentőszolgálat Alapítvány kérelme”***

Litér Község Önkormányzatának Humán Értékek Bizottsága

Litér Község Önkormányzatának Pénzügyi, Gazdasági és Településfejlesztési Bizottsága

Litér Község Önkormányzatának Képviselő-testülete

2017. április hó

Tisztelt Humán Értékek Bizottsága

Tisztelt Pénzügyi, Gazdasági és Településfejlesztési Bizottság!

Tisztelt Képviselő-testület!

Az Országos Mentőszolgálat Alapítvány 2017. április 5. napon támogatási kérelemmel fordult önkormányzatunk felé, melyben a mentőautók felszereltségének megújításához kérnek támogatást.

Az Alapítvány egy LIFEPAK-1000 defibrillátor, újraélesztő eszközt és egy Húzósint szeretne vásárolni, melyek az eredményes újraélesztésekhez nélkülözhetetlenek. A műszer és a Húzósin értéke 2 373 000 Ft.

Az Alapítvány minden helybeli illetve környékben lévő céget, intézményt, magánembert és költségvetési szervet megkeres, hogy minél előbb a betegek szolgálatába tudja állítani a fenti eszközt.

Az Alapítvány minden segítséget szívesen fogad.

Az előző évben az Alapítvány 20 000 Ft támogatást kapott önkormányzatunktól.

Kérem a tisztelt Bizottságokat és a Képviselő-testületet, hogy a támogatás lehetőségét megvitatni, és arról dönteni szíveskedjen.

Litér, 2017. április 7.

Szedlák Attila

 polgármester

**Határozati javaslat**

**Litér Község Önkormányzata Képviselő-testületének**

 **…../2017. (.....) Lkt. határozata**

Litér Község Önkormányzatának Képviselő Testülete arról döntött, hogy az Országos Mentőszolgálat Alapítvány eszközbeszerzésére vonatkozó kérelmét nem támogatja.

A Képviselő-testület megbízza a polgármestert, hogy a döntés végrehajtásáról intézkedjen.

Határidő: azonnal

Felelős: Szedlák Attila polgármester